O tungstén, tamién conoixito como wolfram (prenunciato /bol.'fram/), ye un elemento quimico con o simbolo quimico W y o numero atomico 74. Ye un metal gris metalico baixo condicions estandars sin aleyar. O tungstén nomás se troba en a Tierra combinato en compuestos quimicos. As menas mas importants son a wolframita y a scheelita. O elemento puro tien unas caracteristicas fisicas fuertes, mas que mas o feito de que tien o punto de fusión mas alto de totz os metals sin aleyar y o segundo mas alto de totz os elementos dimpués d'o carbonio. Tamién ye remarcable a suya alta densidat, 19,3 vegatas la de l'augua. Ista densitat ye licherament superior a la de l'uranio y un 71% mas que a d'o plomo. O tungstén gosa estar fráchil y duro con chichotas cantidatz d'impurezas, fendo-lo dificil de treballar. Manimenos, o tungstén muit puro ye mas dúctil, y se puet tallar amb una sierra d'arquet.